钦定古今图书集成/明伦汇编/闺媛典/第180卷 > 张拱耀妻牛氏
## 钦定古今图书集成/明伦汇编/闺媛典/第180卷 > 张拱耀妻牛氏

按《畿辅通志》：“牛氏，张拱耀妻，顺天府人。年十六，归耀。
越二年，翁没。耀性至孝，居丧哀毁，疾作，氏衣不解带
者数月，药饵不效，祷天割股，和羹以进，竟不救。氏绝
粒泣，五昼夜不止，愿速死以同穴。妹嫂妯娌辈劝之
食，不听。姑因泣曰：‘子死矣，我见汝犹子也，汝不食，我
亦不食；汝死我亦死，得少留以终我馀年，妇之惠也’。”
氏不得已，勉就食，苦节数十年如一日。